CELEX: 62015CN0009
Language: mt
Date: 2015-01-12 00:00:00
Title: Kawża C-9/15 P: Appell ippreżentat fit-12 ta’ Jannar 2015 minn Andreas Eleftheriou, Eleni Eleftheriou u Lilia Papachristofi mis-sentenza mogħtija mill-Qorti Ġenerali (L-Ewwel Awla) fl-10 ta’ Novembru 2014 fil-Kawża T-291/13, Andreas Eleftheriou, Eleni Eleftheriou u Lilia Papachristofi vs Il-Kummissjoni Ewropea u Il-Bank Ċentrali Ewropew

26.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/9
            
         Appell ippreżentat fit-12 ta’ Jannar 2015 minn Andreas Eleftheriou, Eleni Eleftheriou u Lilia Papachristofi mis-sentenza mogħtija mill-Qorti Ġenerali (L-Ewwel Awla) fl-10 ta’ Novembru 2014 fil-Kawża T-291/13, Andreas Eleftheriou, Eleni Eleftheriou u Lilia Papachristofi vs Il-Kummissjoni Ewropea u Il-Bank Ċentrali Ewropew
   (Kawża C-9/15 P)
   (2015/C 171/12)
   Lingwa tal-kawża: l-Ingliż
   
      Partijiet
   
   
      Appellanti: Andreas Eleftheriou, Eleni Eleftheriou u Lilia Papachristofi (rappreżentanti: C. Paschalides, Solicitor, A. Paschalides, dikigoros, u A. Riza, QC)
   
      Partijiet oħra fil-proċedura: Il-Kummissjoni Ewropea u Il-Bank Ċentrali Ewropew
   
      Talbiet tal-appellanti
   
   
               —
            
            
               tilqa’ l-appell u tiċħad ir-rikorsi tal-konvenuti u tordnalhom ibatu l-ispejjeż, kemm dawk quddiem din il-qorti kif ukoll dawk quddiem il-Qorti Ġenerali u sabiex il-kawża tipproċedi għas-smigħ fuq il-kwistjonijiet sostantivi.
            
         
      Aggravji u argumenti prinċipali
   
   
               1.
            
            
               Il-Qorti Ġenerali kisret id-dritt tal-Unjoni Ewropea fl-evalwazzjoni tagħha ta’ numru ta’ asserzjonijiet fis-sentenza tagħha kif ġej:
               
                           (a)
                        
                        
                           Li “d-dmirijiet konferiti fuq il-Kummissjoni ... fit-Trattat tal-Mekkaniżmu Ewropew ta’ Stabbilità (MES) ma jinvolvu l-ebda setgħa li jieħdu deċiżjonijiet waħedhom u ... li l-attivitajiet ta’ dawn iż-żewġ istituzzjonijiet fi ħdan it-Trattat tal-MES, jikkommettu biss lill-MES” (1), ġiet invokata mill-Qorti Ġenerali mingħajr ma għamlet l-ebda evalwazzjoni tal-impatt tal-asserzjoni legali li hija aċċettat, filwaqt li argumentat, fil-punt 48, li l-Kummissjoni “ma ċedietx il-kontroll effettiv tar-rwol deċiżjonali predominanti tagħha taħt l-Artikolu 136(3) [TFUE] skont is-setgħat tagħha taħt l-Artikolu 17 [TUE] sabiex taġixxi bħala l-istituzzjoni tal-UE responsabbli sabiex tiżgura li l-atti konklużi taħt it-Trattat tal-MES ikunu konformi mad-dritt tal-UE”
                        
                     
                           (b)
                        
                        
                           Huwa sottomess li l-kawża Pringle
                               (2) li bbażat ruħha fuqha l-Qorti Ġenerali (3), qatatha li billi l-Kummissjoni u l-Bank Ċentrali Ewropew (BĊE) biss jimpenjaw lill-MES (4), madankollu inter alia
                               (5) fil-punt 164 ta’ dik is-setnenza l-Qorti Ġenerali osservat li “l-kompiti allokati lill-Kummissjoni bit-Trattat tal-MES jippermettulha, kif ipprovdut fl-Artikoli 13(3) u 13(4) ta’ dan it-trattat, li tiżgura li l-Memorandum ta’ Ftehim konkluż mill-MES huwa konformi mad-dritt tal-UE” u fil-punt 174 li “taħt l-Artikolu 13(3) tat-Trattat tal-MES il-Memorandum ta’ Ftehim li għandu jiġi nnegozjat mal-Istat Membru li jkun qed jitlob appoġġ għall-istabbilità għandu jkun konformi b’mod sħiħ mad-dritt tal-UE.”
                        
                     
                           (c)
                        
                        
                           “Talba għal kumpens li hija diretta kontra l-UE u hija bbażata fuq is-sempliċi illegalità ta’ att jew tip ta’ kondotta li ma ġietx adottata minn istituzzjoni tal-UE jew mill-impjegati tagħha għandha tiġi miċħuda bħala inammissibbli” (6) ġiet applikata mingħajr evalwazzjoni tas-sottomissjoni fir-risposta tal-appellant li kienet li ... il-BĊE [imissu kien] qiegħed jaġixxi bħala [istituzzjoni tal-UE] peress li l-MES ma setgħetx legalment teżerċita kontroll effettiv tas-setgħa ta’ infurzar taħt id-dritt tal-UE biex jippermetti u/jew jagħmel u/jew jaġixxi mingħajr-domanda. L-imsemmi poter ta’ infurzar huwa vestit esklużivament fil-BĊE ... u l-kontroll effettiv tiegħu ma jistax jiġi ċedut skont id-dritt tal-UE.”
                        
                     
                           (d)
                        
                        
                           “[Il-] kondotta li allegatament ikkawżat id-dannu li qed jiġi mitlub hija n-nuqqas tal-Kummissjoni li taġixxi meta ffirmat il-Memorandum ta’ Ftehim. Madankollu, il-Memorandum ta’ Ftehim ġie ffirmat wara t-tnaqqis fil-valur tad-depożitu tar-rikorrent ... Dak it-tnaqqis fil-fatt seħħ mad-dħul fis-seħħ tal-[miżuri tad-29 ta’ Marzu 2013]. Ghaldaqstant ir-rikorrent ma jistax jitqies li stabbilixxa biċ-ċertezza meħtieġa li d-dannu li qed jallega li sofra kien effettivament ikkawżat minn-nuqqas ta’ azzjoni allegat kontra l-Kummissjoni” (7). Din l-asserzjoni tinjora l-mod kif ir-rikorrent ippreżenta l-każ fil-punt 41 tas-sentenza viz. “li huwa fir-rigward tal-kundizzjonijiet marbuta ma’ [FAF] mogħtija lil [Repubblika ta’ Ċipru] fis-26 ta’ April 2013u l-proċess li bih kienu meħtieġa mill-Kummissjoni u l-BĊE li kkawża d-dannu lir-rikorrent qed jitlob kumpens għalih taħt l-Artikoli 268 u 340 [TFUE].” Il-proċess ta’ kif kienu meħtieġa tinkludi n-nuqqas tal-Kummissjoni li tiżgura li l-kundizzjonalità kienet konformi mad-dritt tal-UE u l-mingħajr-domanda magħmula mill-BĊE biex tnaqqas il-provvista tal-euro lil Ċipru, li kienu kontinwazzjoni ta’ atti/nuqqasijiet li taġixxi li bdew fil-15 ta’ Marzu 2013 u li waqfu bil-konformità mal-kundizzjonalità fid-29 ta’ Marzu 2013.
                        
                     
                           (e)
                        
                        
                           Il-kontenut tal- Memorandum ta’ Ftehim ġie kkontestat fuq il-bażi li rrefera għal eżerċizzju ta’ konformità li sar qabel bil-kundizzjonalità li ex hypothesi qamet qabel it-tnaqqis fil-valur tad-depożitu tar-rikorrent, li l-Qorti Ġenerali naqset li tevalwa bħala parti integrali ta’ kors ta’ kondotta.
                        
                     
                           (f)
                        
                        
                           “Fil-każijiet fejn il-kondotta li allegatament tagħti lok għad-dannu invokat tikkonsisti f’nuqqas milli tittieħed azzjoni, huwa meħtieġ b’mod partikolari li wieħed ikun ċert li d-dannu kien effettivament ikkawżat minn-nuqqas ta’ azzjoni lmentat u ma setax ġie kkawżat minn kondotta separata minn dik allegata kontra l-istituzzjoni konvenuta”: Portela vs Il-Kummissjoni
                               (8). Fi kliem ieħor “anki jekk” (9) il-Kummissjoni aġixxiet konformement mad-dmir tagħha li tiżgura li l-kundizzjonijiet kienu josservaw id-dritt tal-UE ma kienet tagħmel ebda differenza “peress li l-Memorandum ta’ Ftehim ġie ffirmat wara t-tnaqqis fil-valur tad-depożitu tar-rikorrent fil-BoC.” (10) Għal darb’oħra l-Qorti Ġenerali naqset milli tevalwa l-argumenti invokati mill-appellanti: ara b’mod partikolari (d) u (e) hawn fuq.
                        
                     
                           (g)
                        
                        
                           Barra minn hekk u sussidjarjament il-Qorti Ġenerali kienet żbaljata fuq punt ta’ fatt meta ddeċidiet li l-Memorandum ta’ Ftehim ġie ffirmat wara t-tnaqqis fid-depożiti fil-każijiet kollha. Fil-każ tal-BoC, it-tnaqqis finali fil-valur ma seħħx sa wara l-Memorandum ta’ Ftehim gie ffirmat fis-26 ta’ April 2013 viz fl-aħħar ta’ Ġunju 2013.
                        
                     
         
               2.
            
            
               Jekk il-Qorti tal-Ġustizzja taċċetta li l-konvenuti kienu legalment kapaċi li jaġixxu bħala istituzzjonijiet tal-UE isegwi li id-deċiżjoni tal-Qorti Ġenerali dwar it-tieni kap tat-talbiet [għal annullament] imsemmija fil-punti 55 u 60 tas-sentenza jaqgħu a fortiori.
            
         
      (1)  Fil-punt 45 tas-sentenza tagħha
   
      (2)  Kawża C-370/12
   
      (3)  Punt 45 tas-sentenza
   
      (4)  Paragrafu 45 tas-sentenza datata 10 ta’ Novembru 2014
   
      (5)  Ara wkoll 112 u 163
   
      (6)  Paragrafu 43 tas-sentenza u kawża C-520/12 P
   
      (7)  Paragrafu 54 tas-sentenza
   
      (8)  Kawża T-137/07 f’punt 80
   
      (9)  Kawża T-7/96 Perillo vs Kummissjoni
   
      (10)  Punt 54 tas-sentenza